Source: https://www.najpravo.sk/rady-a-vzory/rekodifikacia-vzory-podani-a-rozhodnuti-sudu/uznesenie-o-zastaveni-konania-pre-nedostatok-procesnej-subjektivity-62-csp.html
Timestamp: 2019-10-18 01:47:56+00:00
Document Index: 11385772

Matched Legal Cases: ['§ 62', '§ 62', 'súd ', 'súd ', 'Súd ', '§ 61', '§ 62', 'súd ', '§ 161', 'súd ', '§ 161', 'súd ', '§ 7', 'súd ', '§ 161', '§ 62', 'súd ', '§ 262']

Uznesenie o zastavení konania pre nedostatok procesnej subjektivity (§ 62 CSP) | REKODIFIKÁCIA: Vzory podaní a rozhodnutí súdu | Najprávo.sk - najlepší právny poradca
Rady a vzory / REKODIFIKÁCIA: Vzory podaní a rozhodnutí súdu
Uznesenie o zastavení konania pre nedostatok procesnej subjektivity (§ 62 CSP)
3.10. 2016, 19:34 | najpravo.sk
62Csp/93/2016-9
9916210363
Okresný súd X v spore žalobcu Superfirma a. s. so sídlom Hlavné námestie 1, Bratislava, IČO: 12 345 678 zast. Advokátskou kanceláriou X proti žalovanému Jozef Mrkvička, nar. 1. 2. 1940, naposledy bytom Horná 1, Bratislava, zomr. dňa 13. 05. 2015, štátne občianstvo SR o zaplatenie 897,76 eur s príslušenstvom takto
Žiadna zo strán sporu nemá nárok na náhradu trov konania.
1. Žalobca podal na súd dňa 30. 09. 2016 žalobu, ktorou sa na žalovanom domáhal zaplatenia sumy 897,76 eur s príslušenstvom. Za podanú žalobu nezaplatil súdny poplatok.
2. Súd v rámci skúmania podmienok konania lustráciou osoby žalovaného v Registri obyvateľov SR zistil, že žalovaný zomrel dňa 13. 05. 2015, t. j. ešte pred podaním žaloby na súd.
3. Podľa § 61 Civilného sporového poriadku (ďalej aj „CSP“) procesnú subjektivitu má ten, kto má spôsobilosť na práva a povinnosti; inak len ten, komu ju zákon priznáva.
4. Podľa § 62 CSP ak strana nemá procesnú subjektivitu, súd konanie zastaví.
5. Podľa § 161 ods. 1 CSP ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (procesné podmienky).
6. Podľa § 161 ods. 2 CSP ak ide o nedostatok procesnej podmienky, ktorý nemožno odstrániť, súd konanie zastaví.
7. Podľa § 7 Občianskeho zákonníka spôsobilosť fyzickej osoby mať práva a povinnosti vzniká narodením. Podľa ods. 2 vety prvej tohoto ustanovenia smrťou zanikne táto spôsobilosť.
8. Žalovaný v čase začatia konania nemal procesnú subjektivitu, pričom ide o taký nedostatok podmienok konania, ktorý nemožno odstrániť, a preto súd konanie podľa § 161 ods. 2 CSP v spojitosti s § 62 CSP zastavil.
9. O trovách konania súd rozhodol podľa § 262 ods. 1 CSP tak, že žiadnej zo strán sporu nárok na náhradu trov konania nepriznal.
P o u č e n i e : Proti tomuto uzneseniu možno podať odvolanie v lehote 15 dní odo dňa jeho doručenia na Okresnom súde X. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).
V x dňa 03. októbra 2016
JUDr. Jozef Múdry
Viac zo sekcie REKODIFIKÁCIA: Vzory podaní a rozhodnutí súdu
Hlasovalo: 2078
odvolanie súdne poplatky vedľajší účastník judikatúra rekodifikácia náhrada škody dokazovanie bezpodielové spoluvlastníctvo manželov spotrebiteľ úroky z omeškania dovolanie premlčanie dedenie podielové spoluvlastníctvo exekúcia ochrana osobnosti oslobodenie od súdnych poplatkov mediácia trovy konania náhrada trov konania
Návštev: 11331467 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin